KLASA: 112-01/24-02/13

URBROJ: 238-27-159-02-01/11-24-1

Samobor, 28.6.2024. godine.

**JAVNI NATJEČAJ ZA ZAPOŠLJAVANJE**

**Voditelj Službe javne logistike (m/ž)**

**(1 izvršitelj/ica)**

**Opis poslova:**

* vodi i organizira rad u službi te obavlja kontrolu rada svih radnika službe
* radi na rješavanju komunalnih i ostalih problema
* vodi brigu i odgovara za pravovremeno i kvalitetno izvršavanje radnih zadataka službe
* vodi evidenciju i raspored rada za sve radnike službe
* vodi evidenciju prisutnosti za sve radnike službe te dostavlja pravovremene izvještaje radi obračuna plaće
* vodi brigu o unapređenju djelatnosti službe
* prati javne natječaje i pozive za radove poboljšanja konstruktivnih elemenata zgrada i drugih bitnih zahtjeva građevina
* sudjeluje u izradi godišnjih i dugoročnih planova proširenja lokacija naplate parkiranja
* obavlja kontrolu izvršenja po mjesečnim i godišnjim planovima
* brine o stanju i potrebama održavanja svih objekata i uređaja u domeni službe (parking aparati, objekti i oprema na tržnicama i sajmištu i sl.)
* brine o pravilnoj primjeni propisa o zaštiti na radu i primjeni opreme za zaštitu na radu
* priprema materijale i planiranje za organizacijske jedinice unutar službe
* izrađuje i dostavlja redovite, periodične i izvanredne izvještaje, iz svog djelokruga rada
* brine o pravovremenoj naplati izvršenih usluga
* vodi brigu o osnovnim sredstvima službe
* naručuje popravak vozila / strojeva sukladno proceduri propisanoj aktima društva
* sudjeluje u postupku javnih nadmetanja za potrebe službe
* zaprima zahtjeve radnika (plaćeni dopusti, godišnji odmori i sl.), daje iste na urudžbiranje
* odgovoran je za rad službe u okviru djelokruga poslova, za sredstva rada i provedbu propisa iz područja zaštite na radu te za izvršavanje poslova i zadataka službe u zadanim rokovima
* pruža potrebne informacije predstavnicima suvlasnika i po potrebi sudjeluje u radu skupa suvlasnika.

**Uvjeti (potrebna znanja i kvalifikacije) koje kandidati moraju zadovoljiti za navedeno radno mjesto su**:

* VSS / 300 ETCS tehnički, biotehnički ili ekonomski smjer
* Najmanje 5 godina radnog iskustva

**Dodatna znanja i vještine:**

* važeća vozačka dozvola B kategorije
* MS Windows, MS Office
* planiranje i organiziranje
* vođenje i motiviranje ljudi
* napredne komunikacijske vještine
* sklonost timskom radu

**Način i rokovi podnošenja prijave:**

Rok za dostavu prijava je **31.7.2024. godine**.

U pisanoj prijavi na javni natječaj navode se podaci podnositelja prijave (ime i prezime, adresa prebivališta, broj telefona/mobitela i adresa e-pošte) isključivo za potrebe ovog postupka. Uz pisanu prijavu obvezno se prilažu sljedeći dokazi o ispunjavanju uvjeta:

* Životopis s opisom dosadašnjeg rada
* Zamolba
* Dokaz o potrebnoj stručnoj spremi
* Dokaz o radnom iskustvu (elektronički zapis o radnom stažu Hrvatskog zavoda za mirovinsko osiguranje)

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <https://www.komunalac-samobor.hr/komunalac/zastita-osobnih-podataka-c388>

Prijave na javni natječaj s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni natječaj za zapošljavanje“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „VODITELJ SLUŽBE JAVNE LOGISTIKE“

Komunalac d.o.o. zadržava pravo poništenja natječaja, u cijelosti i/ili u dijelu te ne prihvatiti ni jednu dostavljenu prijavu.

Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Renato Raguž, dipl. ing. stroj.